recursal/SuperWikiNEXT-32B huggingface dataset:
মুরাসাকি শিকিবুর প্রতিকৃতি
**মুরাসাকি শিকিবু** (Murasaki Shikibu) (জন্ম আন্দাজ ৯৭৩ খ্রীস্টাব্দ - মৃত্যু আন্দাজ ১০১৪ বা ১০২৫ খ্রীস্টাব্দ) একজন জাপানী মহিলা ঔপন্যাসিক, কবি এবং হেইয়ান আমলে রাজদরবারের কর্মচারী ছিলেন। তিনি জাপানী সাহিত্যের বিখ্যাত উপন্যাস *গেঞ্জির উপাখ্যান* (The Tale of Genji)-এর লেখক হিসেবে চিরস্মরনীয় হয়ে আছেন। ১০০০ খ্রীস্টাব্দ থেকে ১০০৮ খ্রীস্টাব্দের মধ্যে রচিত এই গ্রন্থটি মানবসাহিত্যের ইতিহাসে সর্বপ্রথম উপন্যাসগুলোর অন্যতম।

নাম রহস্য
---------

মুরাসাকি শিকিবু তার ছদ্মনাম। তার আসল নাম এখনো অজ্ঞাতই র‌য়ে গিয়েছে, যদিও কোন কোন বিশেষজ্ঞের মতে তার নাম ছিল সম্ভবত তাকাকো। তার ডায়েরী থেকে জানা যায় যে 'মুরাসাকি' নামটি তাকে রাজদরবারে ডাকনাম হিসেবে দেয়া হয়। 'মুরাসাকি' ছিল তারই লেখা *গেঞ্জির উপাখ্যান*-এর একটি চরিত্রের নাম। 'মুরাসাকি' শব্দটির মানে 'বেগুনী। আর 'শিকিবু' সরকারী আমলাতন্ত্রে তার বাবার পদস্থলের নাম।

জীবনী
-----

মুরাসাকি শৈশবে তার মাকে হারান। হেইয়ান আমলে জাপানের প্রথা ছিল যে স্বামী-স্ত্রী আলাদা বসবাস করবে এবং সন্তান-সন্ততিদের বড় করে তোলার দায়িত্ব বর্তাবে মা এবং মাতৃপরিবারের উপর। মুরাসাকির বাবা তামেতোকি ছিলেন রাজদরবারের পণ্ডিত। তিনি প্রচলিত প্রথা ভঙ্গ করে তার কন্যাকে নিজের কাছে রেখেই বড় করেন। শুধু তাই নয়, তিনি মুরাসাকি-কে পুত্র সন্তানের শিক্ষা দেন। সে আমলে ছেলেরা চীনা ভাষায় শিক্ষা লাভ করতো, কারণ চীনা ছিল রাজদরবাররের আনুষ্ঠানিক ভাষা। অন্যদিকে মেয়েরা শিখতো জাপানী কানা বর্ণমালা এবং কবিতা। তামেতোকি তার কন্যার মেধা ও বুদ্ধিমতা দেখে আক্ষেপ করেন কেন মুরাসাকি ছেলে হয়ে জন্মায়নি।

রাজদরবারে মুরাসাকি সম্রাজ্ঞী আকিকোর মহিলা সঙ্গিনী (lady-in-waiting) হিসেবে কর্মরত ছিলেন।

তার মৃত্যুর বছর সম্পর্কে আজও নিশ্চিত হওয়া যায়নি।

রচনা সমূহ
---------

বিশেষজ্ঞদের মতে তিনটি গ্রন্থ মুরাসাকির লেখা - *গেঞ্জির উপাখ্যান*, *মুরাসাকির ডায়েরী*, এবং *মুরাসাকির সংকলন*। এর মধ্যে প্রথমোক্তটি নিঃসন্দেহে তার শ্রেষ্ঠ রচনা। শেষোক্তটি একটি কবিতার বই। মুরাসাকির লেখা ১২৮টি কবিতা তার মৃত্যুর পর এই বইতে সংকলিত আকারে প্রকাশ পায়।

তথ্যসূত্র
---------

1. ↑  "In Celebration of The Tale of Genji, the World's First Novel"। *Encyclopedia Britannica* (ইংরেজি ভাষায়)। সংগ্রহের তারিখ ২০১৯-১০-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
**জাপানী সাহিত্য - স্মরণীয় লেখকবৃন্দ** |
| --- |
| 
ইয়ুকিও মিশিমা **·** 
ইয়োসা বুসোন **·** 
ওগাই মোরি **·** 
কেন্‌জাবুরো ওয়ে **·** 
কোবায়াশি ইসা **·** 
কোবো আবে **·** 
জুনিচিরো তানিজাকি **·** 
নাত্‌সুমে সোসেকি **·** 
বানানা ইয়োশিমোতো **·** 
মুরাসাকি শিকিবু **·** 
মাত্‌সুও বাশো **·** 
রিউ মুরাকামি **·** 
রিউনোসুকে আকুতাগাওয়া **·** 
লাফ্‌কেডিও হার্ন **·** 
শুসাকু এন্দো **·** 
সেই শোনাগন **·** 
হারুকি মুরাকামি
 |
**ডেলা গডফ্রে** একজন ভারতীয় রাজনীতিবিদ ছিলেন যিনি তেলুগু দেশম পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভায় অ্যাংলো-ভারতীয়দের জন্য সংরক্ষিত আসনের বিধায়ক পদে মনোনীত হয়েছিলেন। তিনি দুই মেয়াদে অন্ধ্র প্রদেশ বিধানসভার বিধায়ক হিসেবে দায়িত্ব পালন করেছিলেন।

জীবনী
-----

ডেলা গডফ্রে হায়দ্রাবাদে জন্মেছেন ও বেড়ে উঠেছেন। তার বাবা অ্যালেন গডফ্রে হায়দ্রাবাদের নিজামের রাজকীয় টাঁকশালের প্রকৌশলী ছিলেন ও তার মা মেজরি গডফ্রে ছিলেন একজন শিক্ষাবিদ, সাংসদ ও বিধায়ক। তিনি রোজারি কনভেন্ট মাধ্যমিক বিদ্যালয় ও কোথি মহিলা কলেজে পড়াশোনা করেছেন। তিনি কেএলএমের ব্যবস্থাপক হিসেবে দায়িত্ব পালন করেছেন। এছাড়া, তিনি দুই মেয়াদে অন্ধ্র প্রদেশ বিধানসভার অ্যাংলো-ভারতীয়দের জন্য সংরক্ষিত আসনের বিধায়ক পদে দায়িত্ব পালন করেন। তিনি ২০০৪ সাল পর্যন্ত উক্ত পদে ছিলেন। ২০১৯ সালের ২৩ এপ্রিল তিনি প্রয়াত হন।

তথ্যসূত্র
---------

1. ↑  "Hyderabad: Former nominated MLA Della Godfrey passes away"। *Telangana Today*। ২৩ এপ্রিল ২০১৯। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।
2. ↑  "Della Godfrey dies after cardiac arrest"। *Deccan Chronicle*। ২৪ এপ্রিল ২০১৯। সংগ্রহের তারিখ ৩১ অক্টোবর ২০১৯।
3. ↑  "Former MLA Della Godfrey passes away"। *The Times of India*। ২৪ এপ্রিল ২০১৯। সংগ্রহের তারিখ ৩১ অক্টোবর ২০১৯।
***মুর্শিদ*** (আরবি: مرشد‎‎) আরবি শব্দ যার অর্থ *পথপ্রদর্শক" বা* শিক্ষক*,* র-শ-দ *মূলধাতু থেকে উদ্ভব বিশেষত সুফিবাদে এটাকে আধ্যাত্মিক পথপ্রদর্শক হিসেবে বোঝানো হয়। শব্দটি প্রায়ই ব্যবহৃত হয় সুফি তরিকা যেমন কাদেরিয়া, নকশবন্দিয়া, চিশতিয়া, শাজলিয়া এবং সোহরাওয়ার্দীয়া।*

সুফিবাদের পথ শুরু হয় যখন একজন ছাত্র (মুরিদ) একজন আধ্যাত্মিক পথপ্রদর্শক (মুর্শিদ) থেকে আনুগত্যের শপথ নেয় বা *বায়াহ* (*বায়াত*) হয়।
আনুগত্যের এই সূচনা চুক্তির কথা বলতে গিয়ে কুরআন বলেছে: *ওইসব লোক, যারা আপনার নিকট বায়'আত গ্রহণ করছে, তারা তো আল্লাহরই নিকট বায়া'আত গ্রহণ করছে। তাদের হাতগুলোর উপর "আল্লাহর হাত' রয়েছে। সুতরাং যে কেউ অঙ্গীকার ভঙ্গ করেছে, সে নিজেরই অনিষ্টার্থে অঙ্গীকার ভঙ্গ করেছে৷ আর যে কেউ পূরণ করেছে ওই অঙ্গীকারকে, যা সে আল্লাহর সাথে করেছিলো, তবে অতিসত্বর আল্লাহ তাকে মহাপুরস্কার দেবেন।* (৪৮:১০) 

  

মুর্শিদের ভূমিকা হল শিষ্যকে সুফি পথে আধ্যাত্মিক পথ প্রদর্শন এবং মৌখিকভাবে নির্দেশনা দেওয়া, কিন্তু *কেবল সেই ব্যক্তি যিনি নিজেকে আধ্যাত্মিক পথের শেষ পর্যন্ত পৌঁছেছেন তিনিই হলেন আরবি শব্দে সম্পূর্ণ অর্থে* মুর্শিদ'**।**

সাধারণত একজন মুর্শিদকে একটি তরিকার (আধ্যাত্মিক পথ) শিক্ষক হওয়ার জন্য অনুমোদন দেওয়া হয়৷ যেকোনো তরিকা বা সিলসিলার একেবারে একজন মুর্শিদ থাকে যিনি ওই আধ্যাত্মিক তরিকার প্রধান৷ তিনি *শায়খ* নামে পরিচিত: যে প্রক্রিয়ায় *শায়খ* তাঁর শিষ্যদের একজনকে তাঁর উত্তরসূরী হিসেবে খলিফার জন্য নির্ধারণ করেন।

গুরুত্ব
-------

তথ্যসূত্র
---------

1. ↑  See Hans Wehr's *Arabic Dictionary*, 4th ed. s.v. rašada.
2. ↑  Cf. Martin Lings, *What is Sufism*, Islamic Texts Society, Cambridge, p. 125.
**ডেরেক আলেকজান্ডার স্টার্লিং** (ইংরেজি: Derek Stirling; জন্ম: ৫ অক্টোবর, ১৯৬১) ওয়েলিংটনের আপার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **ডেরেক স্টার্লিং**।

প্রথম-শ্রেণীর ক্রিকেট
---------------------

১৯৮১-৮২ মৌসুম থেকে ১৯৯১-৯২ মৌসুম পর্যন্ত ডেরেক স্টার্লিংয়ের প্রথম-শ্রেণীর খেলোয়াড়ী জীবন চলমান ছিল। মজবুত গড়নের অধিকারী ডেরেক স্টার্লিং ফাস্ট-মিডিয়াম বোলার ছিলেন। বেশ ভালোভাবেই প্রথম-শ্রেণীর খেলোয়াড়ী জীবনের সূচনা করেছিলেন তিনি। জানুয়ারি, ১৯৮২ সালে ১৯ বছর বয়সে নর্দার্ন ডিস্ট্রিক্টসের বিপক্ষে ৬/৭৫ বোলিং পরিসংখ্যান গড়েন। অবশ্য পরবর্তীকালে এটিই তার ব্যক্তিগত সেরা বোলিং হিসেবে চিত্রিত হয়ে যায়। অনেক নিউজিল্যান্ডীয় তার মাঝে পরবর্তী দশকে রিচার্ড হ্যাডলি’র প্রতিচ্ছায়া দেখতে পেয়েছিলেন।

১৯৮৪ সালে স্কটল্যান্ডের লীগ ক্রিকেটে অংশ নিয়েছিলেন। ১৯৮৩ ও ১৯৮৪ সালে স্কটল্যান্ডীয় ক্লাব ক্রিকেটে স্টেনহাউসমুইরের পক্ষে খেলেছেন। এছাড়াও, ১৯৮৫ ও ১৯৮৬ সালে ইয়র্কশায়ারের মেনস্টন সিসি’র পক্ষে খেলার পাশাপাশি ১৯৮৫ সালে স্কারবোরায় বাদ-বাকী বিশ্ব পঞ্চদশের পক্ষে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ছয়টিমাত্র টেস্টে ও ছয়টিমাত্র একদিনের আন্তর্জাতিকে অংশগ্রহণ করেছেন ডেরেক স্টার্লিং। ১৬ নভেম্বর, ১৯৮৪ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ১৯৮৬ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

ইয়ং নিউজিল্যান্ড দলের সদস্যরূপে জিম্বাবুয়ে সফরের পূর্বেই আকস্মিকভাবে ১৯৮৩-৮৪ মৌসুমের শেষদিকে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। এরপর, ১৯৮৪-৮৫ মৌসুমে পাকিস্তানের মাটিতে তিন টেস্টের সবকটিতেই অংশ নেন তিনি। তবে, নিষ্প্রাণ উইকেটে তেমন সফল হননি। কেবলমাত্র করাচীতে সিরিজের তৃতীয় টেস্টে ৪/৮৮ লাভ করেছিলেন।

১৯৮৫-৮৬ মৌসুমে অস্ট্রেলিয়ার বিপক্ষে নিউজিল্যান্ডের স্বদেশে-বিদেশে সিরিজ জয়কালে তাকে দলের বাইরে রাখা হয়েছিল। ঘরোয়া ক্রিকেটে ২৬টি প্রথম-শ্রেণীর উইকেট পান ও ১৯৮৬ সালে ইংল্যান্ড গমন করেছিলেন। নটিংহাম টেস্টের দ্বিতীয় ইনিংসে ডেরেক প্রিঙ্গলকে আউট করে দলকে জয়ের দিকে নিয়ে গেলেও পরবর্তীতে তা আর হয়ে উঠেনি। কিন্তু, ওভাল টেস্টে নিজস্ব শেষ খেলায় ইয়ান বোথামের মারমুখী ব্যাটিংয়ের কবলে পড়েন। এক ওভারে তাকে ২৪ রান খরচ করতে হয়েছিল।

তথ্যসূত্র
---------

1. ↑  "Derek Stirling"। ESPN cricinfo। সংগ্রহের তারিখ ১ জুলাই ২০১২।

আরও দেখুন
---------

* রে এমরি
* কেন রাদারফোর্ড
* সেন্ট্রাল ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেরেক স্টার্লিং উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেরেক স্টার্লিং  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* "Busy Derek 'Billy' Stirling is sailing through life"
**কাজী খালিদ আশরাফ** একজন বাংলাদেশী স্থপতি, নগরবিদ এবং স্থাপত্য ইতিহাসবিদ।   বাংলাদেশের স্থাপত্যের উপর তার বিভিন্ন লেখা স্থাপত্যের ঐতিহাসিক এবং সমসাময়িক উভয় রূপ বোঝার জন্য একটি তাত্ত্বিক ভিত্তি প্রদান করেছে, যখন ঢাকাকে নিয়ে তার কাজ ও নকশা শহরটিকে একটি ব-দ্বীপীয় ভূগোলে নগরবাদ বোঝার জন্য একটি "তত্ত্ব" হিসাবে অগ্রসর করেছে।  আশরাফ এবং অবদানকারী দল *ভারতে তৈরি* আর্কিটেকচারাল ডিজাইন প্রকাশনার জন্য আর্কিটেকচারাল ক্রিটিকসের ইন্টারন্যাশনাল কমিটি থেকে পিয়েরে ভাগো সাংবাদিকতা পুরস্কা পেয়েছে।  তিনি স্থপতি সাইফ উল হকের সাথে বেশ কয়েকটি প্রকাশনার সহ-লেখকও

আশরাফ ১৯৮৩ সালে বুয়েট থেকে স্থাপত্যে স্নাতক ডিগ্রি লাভ করেন। পরে তিনি এমআইটি থেকে মাস্টার্স এবং পেনসিলভানিয়া বিশ্ববিদ্যালয় থেকে পিএইচডি ডিগ্রি লাভ করেন। বর্তমানে বেঙ্গল ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টের মহাপরিচালক।  আশরাফ হাওয়াই বিশ্ববিদ্যালয়,  ইউনিভার্সিটি অফ পেনসিলভানিয়া, টেম্পল ইউনিভার্সিটি এবং প্র্যাট ইনস্টিটিউটেও পড়ান। 

এছাড়াও তিনি কার্টুন ম্যাগাজিন *উনমাদের* সহ-প্রতিষ্ঠাতা।  যা ১৯৭৮ সালে প্রতিষ্ঠিত, যেখানে তিনি কার্টুনিস্ট হিসাবে অবদান রেখেছিলেন। তার সম্পাদকীয় অঙ্কন *দ্য নেশন*, *ফিলাডেলফিয়া ইনকোয়ারার* এবং *দ্য নিউ ইয়র্ক টাইমস* -এ প্রকাশিত হয়েছে।

২০২১ সালে, তিনি স্থাপত্যের জন্য আগা খান পুরস্কার ২০২০-২০২২ চক্রের মাস্টার জুরি নির্বাচিত হন।

তথ্যসূত্র
---------

1. ↑  Kazi Khaleed Ashraf (২০১০-০৩-০৭)। "A new Dhaka is possible"। *The Daily Star*। সংগ্রহের তারিখ ২০১২-০৯-০৮।
2. ↑  Kazi Khaleed Ashraf (২০১৭-০২-২২)। "New visions for the city"। *The Daily Star*।
3. ↑  Sharmillie Rahman (২০১৩)। *Depart Magazine* ।  `|শিরোনাম=` অনুপস্থিত বা খালি (সাহায্য)
4. 1 2  Arindam Chakrabarti (২০১৬)। *The Bloomsbury Research Handbook of Indian Aesthetics and the Philosophy of Art*। Bloomsbury Publishing। পৃষ্ঠা 415। আইএসবিএন 978-1-4725-2597-0।
5. ↑  "Home"।
6. ↑  "Chancellor's Citation for Meritorious Teaching"। University of Hawaii at Manoa। ২০০৮-০৭-২৫। সংগ্রহের তারিখ ২০১২-০৯-০৮।
7. ↑  "U N M A D - h O m E : kNOw thyself-Think about others"। Unmadproducts.com। ২০১২-০৬-১৮ তারিখে মূল থেকে আর্কাইভ করা। সংগ্রহের তারিখ ২০১২-০৯-০৮।
8. ↑  Desk, City (২০২১-১০-০৩)। "Aga Khan Award: Architect Kazi Khaleed Ashraf selected as jury member"। *The Daily Star* (ইংরেজি ভাষায়)। সংগ্রহের তারিখ ২০২২-০৭-২২।
**ডেলাওয়্যার রুট ৩৭ (ডিই ৩৭)** নিউ ক্যাসল কাউন্টির একটি রাজ্য মহাসড়ক যেটি ডেলাওয়্যার রাজ্যের অন্তর্গত। উত্তর-পূর্বে রাস্তাটি ক্রিস্টিয়ানা এলাকার ডিই ২৭৩ থেকে শুরু হয়ে, উইলমিংটন এয়ারপোর্টের অদুরে ইউএস রুট ২০২ এবং ডিই ১৪১-তে গিয়ে শেষ হয়। রাস্তাটি উইলমিংটন এয়ারপোর্ট অতিক্রমের পূর্বে শহরতলী অতিক্রম করে, যেখানে এটি বিজনেস পার্কে যাবার রাস্তা করে দেয়। ১৯৪২ সালে ডিই ৩৭ পাঁকা করণের আগে এয়ারপোর্টের কাছের অংশটি নোংরা এলাকা ছিল। ১৯৮৫ সাল নাগাদ রাস্তাটির নাম ডিই ৩৭ দেওয়া হয়।

রাস্তার বিবরণ
-------------

উইলমিংটন এয়ারপোর্টের সামান্য আগে ডিই ৩৭ এর দক্ষিণ প্রান্ত।
ডিই ৩৭, ডিই ২৭৩ থেকে শুরু হয়ে চলতে থাকে উত্তর-পূর্বে। রাস্তাটি দুই-লেন বিশিষ্ট। ৩.১১ মাইল বিস্তৃত। এটি তারপর শহরতলীর ভিতরে দিয়ে ডিই ৫৮ ক্রিসমাস রোড এ গিয়ে মিলিত হয় । এটি পরে বাণিজ্যিক এলাকায় একটি চার-লেনের রাস্তায় পরিনত হয়, বিভক্তিসহ, দক্ষিণ পশ্চিমাঞ্চলীয় উইলমিংটন এয়ারপোর্টের দিকে অগ্রসর হয়। রাস্তার একদিকে এয়ারপোর্ট এবং অপরদিকে থাকে আবাসিক এলাকা, এয়ারপোর্টের দিকে যায় এবং অপর অংশটি ডিই ৩৭, নিউক্যাসল বাণিজ্যিক এলাকায় প্রবেশ করে, যা কিনা উইলমিংটন এয়ারপোর্টের একদিকে বিজনেস পার্ক এলাকায় অবস্থিত। অবশেষে রাস্তাটি ইউএস রুট ২০২ এবং ডিই ১৪১ এ গিয়ে শেষ হয়।

**ডিই ৩৭** এ বাৎসরিক গাড়ীর চলাচলের সংখ্যা ইউএস রুট ২০২ প্রান্তে সর্বোচ্চ ২২৭৫২ টি এবং ডিই ১৪১ এ সর্বনিম্ন ৯১৫২ টি। যদিও রাস্তাটি জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।

ইতিহাস
------

১৯২০ সালেও ডিই ৩৭ এর অংশ, এয়ারপোর্ট রোডের অংশবিশেষ একটি কাউন্টি রোড হিসেবে বিদ্যমান ছিল। এয়ারপোর্টের কাছের অংশটি পূর্বে অনেক নোংরা এলাকা ছিল, ১৯৪২ সালে ডিই ৩৭ পাঁকা করণের আগে। ১৯৮৫ সাল নাগাদ রাস্তাটির নাম ডিই ৩৭ দেওয়া হয়।

মূখ্য অংশবিশেষ
--------------

সম্পূর্ণ রুট হল নিউ ক্যাসল কাউণ্টি-এ।

| অবস্থান | মাইল | কিঃমিঃ | গন্তব্য | টীকা |
| --- | --- | --- | --- | --- |
| ক্রিস্টিয়ানা | ০.০০ | ০.০০ | ডিই ২৭৩  DE ২৭৩ (ক্রিস্টিয়ানা রোড)  – নিউ ক্যাসল, ক্রিস্টিয়ানা | দক্ষিণ প্রান্তবিন্দু |
| ​ | ১.১৭ | ১.৮৮ | ডিই ৫৮  DE ৫৮ (চুরচামান্স রোড) |  |
| উইলমিংটন ম্যানর | ৩.১১ | ৫.০১ | ইউএস ২০২/ডিই ১৪১  US ২০২ / DE ১৪১ (বেসিন রোড) to US ১৩ থেকে ইউএস ১৩ | উত্তর প্রান্তবিন্দু |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

তথ্যসূত্র
---------

1. 1 2 3  Staff (২০১১)। "Traffic Count and Mileage Report: Interstate, Delaware, and US Routes" (PDF)। Delaware Department of Transportation। সংগ্রহের তারিখ মে ১৭, ২০১২। [*স্থায়ীভাবে অকার্যকর সংযোগ*]
2. ↑  টেমপ্লেট:Delaware road map
3. ↑  গুগল (সেপ্টেম্বর ৬, ২০১০)। "overview of Delaware Route 37" (মানচিত্র)। *গুগল ম্যাপস*। গুগল। সংগ্রহের তারিখ সেপ্টেম্বর ৬, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *National Highway System: Delaware* (PDF) (মানচিত্র)। Federal Highway Administration। ২০১০। সংগ্রহের তারিখ ফেব্রুয়ারি ১০, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  টেমপ্লেট:Delaware road map
6. ↑  টেমপ্লেট:Delaware road map
7. ↑  টেমপ্লেট:Delaware road map
8. ↑  টেমপ্লেট:Delaware road map

বহিঃসংযোগ
---------

**রুটের মানচিত্র**: 

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/Delaware Route 37KML is from Wikidata
* উইকিমিডিয়া কমন্সে ডেলাওয়্যার রুট ৩৭ সম্পর্কিত মিডিয়া দেখুন।
**মহসিন ফান্ড** হল উচ্চ শিক্ষার উদ্দেশ্যে হাজী মুহাম্মদ মহসিন দ্বারা প্রবর্তিত একটি তহবিল। এটি ১৮০৬ সালের ২০ সেপ্টেম্বরে প্রবর্তিত হয়। মুহম্মদ মুহসিন ১৮০৬ সালের ২০ এপ্রিলে হুগলিতে অছিয়তনামা রেজিস্ট্রি করেন, এই অছিয়তে তিনি এইসমস্ত অর্থ মুসলিম শিক্ষা ও সমাজসেবারের বলে যান। সেই সময়ে **দ্য মহসিন এনডাউমেন্ট** নামক ফান্ডে ১ লক্ষ ৫৬ হাজার টাকা জমা ছিলো। ১৮১০ সালে *দ্য বোর্ড অব রেভিনিউ* ট্রাস্টের একজন সুপারিনটেনডেন্ট নিয়োগ দেওয়া হয়। ১৮১২ সালে মুহম্মদ মুহসিনের মৃত্যুর পরে ১৮১৭ সালে তৎকালীন গভর্নমেন্ট অব বেঙ্গল মুহসিন ফান্ডের সকল দায়িত্ব গ্রহণ করে।

ইতিহাস
------

মহসীন সৈয়দপুরের জমিদার ছিলেন। তার জমিদারি বিস্তৃত ছিল যশোর ও খুলনা জেলায়। বোন মন্নুজান খানম-এর সন্তান না থাকায়, বোনের মৃত্যুর পর তিনি উত্তরাধিকারী হিসেবে বোনের জমিদারি অর্জন করেন। তিনি ১৭৬৯-১৭৭০ সালের দুর্ভিক্ষে অনেকগুলো লঙ্গরখানা স্থাপন করেন ও সরকার এর দুর্ভিক্ষ তহবিলে দানও করেন। তার নিজের বা বোনের পক্ষের কোনো উত্তরাধিকারী না থাকার কারণে মহসীন একটি দানপত্র তৈরির সিদ্ধান্ত গ্রহণ করেন। জমিদারির সম্পূর্ণ আয় দানপত্রের অন্তর্ভুক্ত করা হয়েছিল।

১৮১২ সালে মহসীন মৃত্যুবরণ করলে দানপত্রের ব্যবস্থাপনার মান এত নিম্নমুখী হয় যে, অনেক বছরের জমিদারির খাজনা বাকি পড়তে থাকে ও সম্পত্তি নিয়ে কলহবিবাদ এবং লুটপাটের কারণে জমিদারি ছিন্ন-বিচ্ছিন্ন হয়ে যায়। যারা রক্ষণাবেক্ষণ করত তারা স্থায়ী ইজারার দিয়ে জমিদারি নিজেদের নামে নিয়ে নেয়। পরে পরিবারের একজনই মামলা করেন রক্ষণাবেক্ষণকারীদের বিরুদ্ধে, এর ফলে সরকার এই দানপত্রের নিয়ন্ত্রণ নিয়ে নেয়। প্রায় ৩০ বছর সরকারকর্তৃক দানপত্র পরিচালিত হওয়ায় মহসীন ফান্ডের উদ্বৃত্ত আয় দাঁড়ায় দশ লক্ষ টাকারও বেশি। মহসীন ফান্ডের টাকায় ১৮৩৬ সালে হুগলি মহসীন কলেজ প্রতিষ্ঠা করা হয়। এর আগে এই ফান্ডের টাকায় ১৮১৭ সালে হুগলি মাদ্রাসা স্থাপিত হয়েছিল।

শিক্ষা প্রতিষ্ঠান
-----------------

এই ফান্ডের অর্থায়নে বাংলায় বহু শিক্ষা প্রতিষ্ঠান প্রতিষ্ঠিত হয়েছিলো। এই ফান্ড এতোটাই অবদান রেখেছে যে গ্রামের প্রত্যন্ত অঞ্চলেও এই ফান্ডের অর্থে মাদ্রাসা-স্কুল প্রতিষ্ঠিত হয়েছে। 

### তহবিলের অর্থায়নে প্রতিষ্ঠিত শিক্ষাপ্রতিষ্ঠান

* ইসলামিয়া সরকারি উচ্চ বিদ্যালয়, ঢাকা
* কবি নজরুল সরকারি কলেজ
* গভর্নমেন্ট মুসলিম হাই স্কুল, চট্টগ্রাম
* চট্টগ্রাম মাদ্রাসা
* ঢাকা গভর্নমেন্ট মুসলিম হাই স্কুল
* মোহসিনীয়া মাদ্রাসা, ঢাকা
* মৌলানা আজাদ কলেজ
* রাজশাহী মাদ্রাসা
* সরকারি দৌলতপুর মুহসিন মাধ্যমিক বিদ্যালয়
* সরকারি হাজী মুহাম্মদ মহসিন কলেজ, চট্টগ্রাম
* হাজী মুহম্মদ মুহসীন সরকারি উচ্চ বিদ্যালয়, রাজশাহী
* হাজী মুহাম্মদ মহসিন সরকারি উচ্চ বিদ্যালয়, চট্টগ্রাম
* হুগলি ইমামবাড়া
* হুগলি মাদ্রাসা
* হুগলী কলেজিয়েট স্কুল
* হুগলী মহসিন কলেজ

### নিয়মিত অর্থায়ন

মহসিন ফান্ডের অর্থায়নে নতুন শিক্ষাপ্রতিষ্ঠান প্রতিষ্ঠা ছাড়াও বিভিন্ন মাদ্রাসায় নিয়মিত অর্থ সহায়তা দেওয়া এবং দরিদ্র ছাত্রদের শিক্ষাবৃত্তি প্রদান করা হতো।

আরো দেখুন
---------

* মহসিন ফান্ডের অর্থায়নে প্রতিষ্ঠিত

তথ্যসূত্র
---------

1. 1 2 3  "মুসলমানদের শিক্ষায় হাজি মুহাম্মদ মহসিনের অবদান"। *জাগো নিউজ*। ২০ সেপ্টেম্বর ২০১৬। ১৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২২।
2. 1 2  ডেস্ক, যুগান্তর (৩ জানুয়ারি ২০১৯)। "শুভ জন্মদিন দানবীর হাজী মুহাম্মদ মহসিন"। *দৈনিক যুগান্তর*। ২৮ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০২১।

বহিঃসংযোগ
---------

* বাংলাপিডিয়ায় *মহসিন ফান্ড*
**গিমেল** বা **গামেল** হচ্ছে সেমিটীয় বর্ণমালার তৃতীয় বর্ণ। এই বর্ণটির ফিনিশীয় সংস্করণ গীম(ল) , হিব্রু সংস্করণ গিমেল ג, আরামাইক সংস্করণ গামেল , সিরিয়াক সংস্করণ গামাল ܓ এবং আরবি ও ফার্সি সংস্করণ *জিম* ج (বর্ণক্রমে তৃতীয়; বানান ক্রমে পঞ্চম বর্ণ)। আরবি ব্যতীত মূল ফিনিশীয় ও এর থেকে প্রাপ্ত সকল বর্ণমালায় এই অক্ষরটির উচ্চারণ [ɡ], যা বাংলা *গ্* এর অনুরূপ বা নিকটবর্তী; আর আধুনিক প্রমিত আরবিতে এটি /d͡ʒ/ (বাংলা *জ্*) অথবা /ʒ/ (ইংরেজি *pleasure* শব্দটিতে *s* এর উচ্চারণের সদৃশ) উচ্চারণ প্রকাশ করে। তবে নিম্ন মিশর, ইয়েমেনের পশ্চিমাঞ্চল ও ওমানের কিছু অঞ্চলে এর উচ্চারণ ফিনিশীয় উচ্চারণের ([ɡ]) অনুরূপ বা নিকটবর্তী।

হিব্রু *গিমেল*
--------------

আরবি *জিম*
----------

বিভিন্ন আরবি উপভাষায় জিম ج- এর উচ্চারণ।

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | ج‎ | ـج‎ | ـجـ‎ | جـ‎ |

আরবি জিম (ج) বর্ণটির তিনটি প্রধান উচ্চারণ হলো /d͡ʒ/ (জ্), /ʒ/ (ইংরেজি *pleasure* শব্দটিতে *s* এর মতো) ও [ɡ] (গ্)। এটি আরবি বর্ণমালার ৪র্থ অক্ষর। চিত্রে আরব উপদ্বীপ, লেভান্ট ও মাগরিব অঞ্চলে ج বর্ণটির উচ্চারণ দেখানো হলো। তবে আরব উপদ্বীপে প্রচলিত /d͡ʒ/ উচ্চারণটিই বর্তমানে প্রমিত আরবিতে ব্যবহার করা হয়ে থাকে।

### ফার্সি *চিম* ও জাবি *চা*

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | چ‎ | ـچ‎ | ـچـ‎ | چـ‎ |

তথ্যসূত্র
---------
রাগবি ইউনিয়ন বাংলাদেশে একটি অপ্রচলিত খেলা হলেও এটি দেশের খুবই দ্রুত বর্ধমান খেলাগুলির মধ্যে একটি।

ইতিহাস
------

### স্বাধীনতা পূর্ব বাংলা

ক্রিকেটসহ অন্যান্য খেলাগুলির মতো রাগবি ইংল্যান্ডে শুরু হয় এবং ক্রীড়া হিসাবে ব্রিটিশ রাজকালে উপমহাদেশে নিয়ে আসা। বঙ্গ অঞ্চলে রাগবি খেলারও দীর্ঘ ইতিহাস রয়েছে। বাংলাদেশের রাগবির ইতিহাসের ধারাবাহিকতা না থাকলেও, এই খেলার ইতিহাস বাংলা প্রেসিডেন্সির সময় থেকে লক্ষ্য করা যায়। সে সময় পূর্ববাংলা (বর্তমান বাংলাদেশ) এবং পশ্চিমবঙ্গ (বর্তমানে ভারতে) রাজনৈতিকভাবে অখন্ড ছিল। রাগবি তৎকালীন বাংলার রাজধানী কলকাতায় বিশেষভাবে জনপ্রিয় হয়েছিল। উপমহাদেশের রাগবি ফুটবলের প্রথম দিকের নিদর্শন পাওয়া যায় ১৮৭১ সালে, তখন এইচ.এম.এস গালাটিয়া উপমহাদেশ সফরকালে কলকাতা এবং মাদ্রাজে দুটি স্ক্র্যাচ ম্যাচ খেলেছিল। কলকাতার ম্যাচে ব্যবহৃত সেগুন কাঠের তৈরি গোল পোস্টটি পরে কলকাতা ক্রিকেট ও ফুটবল ক্লাব ১৮৮৬ সাল পর্যন্ত ব্যবহার করেছিল। প্রথম লিপিবদ্ধ খেলাটি ১৮৭২ সালের বড়দিনে অনুষ্ঠিত হয়, কলকাতার সিএফসি-তে, ইংল্যান্ড এবং স্কটল্যান্ড, আয়ারল্যান্ড এবং ওয়েলসের সম্মিলিত দলের মধ্যে সে খেলাটি হয়েছিল। খেলাটি বেশ সফল হয় ও এক সপ্তাহের মধ্যেই পুনরায় অনুষ্ঠিত হয়। এই কারণেই আন্তর্জাতিক রাগবির প্রাচীনতম ট্রফিটির নাম কলকাতা কাপ।

বেশ কয়েকজন বাঙালি আভিজাত্য তাদের সন্তানদের ইংরেজি বেসরকারী স্কুলে পাঠিয়েছিলেন এবং তারা সেখানে খেলাটি খেলতে শুরু করেন।

তবে এই অঞ্চলের জলবায়ুর কারণে ক্রিকেট, পোলো এবং টেনিসের মতো খেলাগুলি জনপ্রিয় হয়ে ওঠে, অন্যদিকে রাগবির জনপ্রিয়তা এই অঞ্চলে হ্রাস পায়।

### স্বাধীনতা-উত্তর

ব্রিটেনের কাছ থেকে পাকিস্তানের স্বাধীনতা লাভের পর এবং পরে পাকিস্তান থেকে স্বাধীনতা লাভের পরেরও, এদেশে রাগবির তেমন প্রচলন ছিল না।

তবে, ২০০৭ সালে, দীর্ঘ সময় পরে, বাংলাদেশে জাপানের কয়েকজন কোচ একটি যুব প্রোগ্রাম শুরু করেছিলেন। এই প্রশিক্ষণ শিবিরে বিভিন্ন বিদ্যালয়ের অনূর্ধ্ব-১২ শিক্ষার্থীদের পাঠানো হয়। যেসব বিদ্যালয় তাঁদের ছাত্রদের পাঠায় তাদের মধ্যে কয়েকটি হল সানবিমস, সানিডেল, মেরি কুরি স্কুল, দ্য আগা খান স্কুল, প্লেপ্যান, রিডিং, গ্রিন জেমস, খিলগাঁও অক্সফোর্ড স্কুল, ধানমন্ডি বালক উচ্চ বিদ্যালয়, খিলগাঁও মডেল স্কুল এবং পূর্ব খিলগাঁও প্রাথমিক বিদ্যালয়। বাংলাদেশ রাগবি ফেডারেশন ইউনিয়ন আন্তঃ-স্কুল টুর্নামেন্ট শুরু করার জন্য এই শিশুদের প্রশিক্ষণ দিয়ে আসছে। ২০১৮ সালে বাংলাদেশ ২০১৮ এশিয়া রাগবি সেভেন্স সিরিজ-এর বাটি জয় করে।

পরিচালনা পর্ষদ
--------------

**বাংলাদেশ রাগবি ফেডারেশন** হলো বাংলাদেশ রাগবি খেলার রাষ্ট্রীয় সর্বোচ্চ নিয়ন্ত্রণ সংস্থা এবং এটি বাংলাদেশের রাগবি খেলার পরিচালনার জন্য দায়বদ্ধ। বাংলাদেশ রাগবি ফেডারেশন জাতীয় ক্রীড়া পরিষদের সদস্য, বাংলাদেশ অলিম্পিক সমিতি এবং আঞ্চলিক সমিতি এশিয়া রাগবি সদস্য।

আরও দেখুন
---------

* রাগবি
* বাংলাদেশ জাতীয় রাগবি সেভেন্স দল

তথ্যসূত্র
---------
**নরোদম শিয়ামনি** (ইংরেজি: Norodom Sihamoni) (জন্ম: ১৪ মে, ১৯৫৩) হচ্ছে কম্বোডিয়ার বর্তমান রাজা। তিনি পূর্ববর্তী রাজা নরোদম শিয়ানোক ও রানী নরোদম মনোনিয়াথ শিয়ানোকের জ্যেষ্ঠ পুত্র। এছাড়া তিনি ছিলে কম্বোডিয়ার সাবেক ইউনেস্কো রাষ্ট্রদূত। ২০০৪ সালে পূর্ববর্তী রাজার দায়িত্ব ত্যাগের পর নয় সদস্য বিশিষ্ট সিংহাসন কাউন্সিল তাকে রাজা হিসেবে মনোনীত করে। সিংহাসনের আরোহণের পূর্বে শিয়ামনি মূলত পরিচিত ছিলেন ইউরোপে কম্বোডিয়ার সাংস্কৃতিক দূত এবং একজন ক্লাসিকাল নৃত্য প্রশিক্ষক হিসেবে।

উপাধি
-----

রাজা হিসেবে অভিষেকের পূর্বে তার উপাধি ছিলো *স্‌ডেক ক্রম খ্‌হুন*, যার বাংলা করলে দাড়ায় 'মহান রাজপুত্র'। রাজা হিসেবে তার উপাধি হয়, *প্‌রিয়াহ কারুনা প্‌রিয়াহ ব্যাট সামডেক প্‌রিয়াহ ব্যারোমনিয়াথ শিয়ামনি নেই প্‌রিয়াথ রিয়াচিয়ানাচাকর্‌ কম্পুচিয়া*; যা অনুবাদ হতে পারে, রাজতন্ত্রী কম্বোডিয়ার মাননীয় রাজা, রাজা নরোডোম শিয়ামনি। তার মূলনাম শিয়ামনি দেওয়া হয়েছে তার বাবা-মা'র নামের সাথে মিল রেখে (Sihanouk এবং Monineath, একত্রে শিয়ামনি)।

বহিঃসংযোগ
---------


উইকিমিডিয়া কমন্সে **নরোডোম শিয়ামনি** সংক্রান্ত মিডিয়া রয়েছে।

* King Norodom Sihamoni - Official Website
* Biography of Norodom Sihamoni
* Article about Norodom Sihamoni's coronation by Antonio Graceffo
**জয় হিন্দ** হ'ল রাজকোট, আহমেদাবাদ, জামনগর, জুনাগড়, পোরবন্দর, ভাবনগর, আমরেলি, সুরেন্দ্রনগর এবং গুজরাটের কচ্ছ অঞ্চলগুলিতে প্রচারিত একটি শীর্ষস্থানীয় সংবাদপত্র। এন এল শাহ (বাবুভাই) ছিলেন জয় হিন্দ সংবাদপত্রের প্রতিষ্ঠাতা। এটি রাজকোট থেকে প্রকাশিত প্রথম দৈনিক গুজরাটি সংবাদপত্র ছিল। ১৯৪৮ সালে রাজকোটে  এবং ১৯৬২ সালে আহমেদাবাদ  সংস্করণ শুরু হওয়ায় এটি গুজরাটি ভাষার  প্রথম সংবাদপত্র যা আধুনিক মুদ্রণ প্রযুক্তি এবং পত্রিকার দ্রুত বিতরণ ব্যবস্থা চালু করেছিল। এটি গুজরাটের প্রথম দৈনিক পত্রিকা যা দুটি কেন্দ্রে একসাথে সংস্করণ প্রকাশ করত। প্রতিষ্ঠার পর থেকে এটি জনগণ, সমাজ এবং দেশের জন্য সেবার লক্ষ্য এবং গন্তব্যে পৌঁছার প্রচেষ্টা চালিয়ে এসেছে। এর নেটওয়ার্ক সম্প্রসারণ এবং এর দিগন্তকে প্রশস্ত করার কর্মসূচী সহ এটি শান্তি-অগ্রগতি-উচ্চাভিলাষী পবিত্র পরিকল্পনার পথে এগিয়ে চলেছে।

তথ্যসূত্র
---------

1. ↑  "Jai Hind Newspaper"। *crunchbase.com*। সংগ্রহের তারিখ ১৮ জুন ২০২০।
2. ↑  "JAI HIND DAILY NEWSPAPER"। *epaper-hub.com*। সংগ্রহের তারিখ ১৮ জুন ২০২০।
3. ↑  "Jaihind Daily"। *readwhere.com*। সংগ্রহের তারিখ ১৮ জুন ২০২০।

বহিঃসংযোগ
---------

* প্রাতিষ্ঠানিক ওয়েবসাইট (গুজরাটি ভাষায়)
**ঠাকুরগাঁও সরকারি বালিকা উচ্চ বিদ্যালয়** ঠাকুরগাঁও জেলা সদরে অবস্থিত একটি মাধ্যমিক বিদ্যালয়। ১৯৫৭ সালে এই বিদ্যালয়টি স্থাপিত হলেও ১৯৬৮ সালে জাতীয়করণ করা হয়।

অবস্থান
-------

স্কুলের দরজা
বিদ্যালটি ঠাকুরগাঁও সদরের ট্রাফিক আইল্যান্ডের দক্ষিণে অবস্থিত।

ইতিহাস
------

১৯৫৭ সালে এর কার্যক্রম শুরু হয়। শুরুতে এর কার্যক্রম চালু হয় জেলা সদরের টাঙ্গন নদীর রামদাঁড়া খালের পাশে একটি আধাপাকা বাড়িতে। এ সময় বিদ্যালয়ের প্রধান শিক্ষকের দায়িত্বে ছিলেন মোহাম্মদ মুসা। স্থান সংকুলান সমস্যা সমাধানের জন্য, ১৯৬৪ সালে চার একর জায়গা নিয়ে বর্তমান স্থানটিতে স্থানান্তর করা হয়। ১৯৬৮ সালের ১৫ নভেম্বর রাজশাহী ডি.ডি.পি.আই পরিদর্শিকা রাবেয়া আলী পরিদর্শনে আসেন এবং সরকারীকরণের ঘোষণা দেন। ১৯৬৯ সালে বিদ্যালয়ের নতুন ভবনে কার্যক্রম চালু হয়। ১৯৭১ সালে স্বাধীনতা যুদ্ধের সময় ক্লাশ স্থগিত থাকলেও ১৯৭২ সালের জানুয়ারিতে নতুন করে কার্যক্রম শুরু হয়। ১৯৯০ সালে বিদ্যালয়ের প্রধান শিক্ষিকা নূরন নাহার জাতীয় পর্যায়ে শ্রেষ্ঠ শিক্ষক নির্বাচিত হন এবং ১৯৯৬ সালে পুনরায় স্বর্ণপদক লাভ করেন।

তথ্যসূত্র
---------

1. ↑  "স্কুল ইতিহাস » Thakurgaon Govt. Girls' High School, Thakurgaon"। সংগ্রহের তারিখ ২০১৭-০৯-২৪।

বহিঃসংযোগ
---------

* বর্তমান অফিসিয়াল ওয়েবসাইট
**গিলেম দে ক্যাবেস্টনি** (কাতালান: *Guillem de Cabestany*; কাতালান উচ্চারণ: [ɡiˈʎɛm də kəβəsˈtaɲ]; ১১৬২–১২১২) একজন কাতালান প্রেমমূলক গীতিকার ছিলেন। তিনি রৌসেলিনের ক্যাবেস্টানিতে জন্মগ্রহণ করেন। তিনি অনেকক্ষেত্রেই **গিলহেম দে ক্যাবিস্টেইং**, **ক্যাবিস্ট্যাং**, **ক্যাবেস্টান** বা **ক্যাবেস্টান** (আধ্বব: [ɡiˈʎɛm de kabesˈtaɲ]) প্রভৃতি পুরাতন অসিটীয় নামে পরিচিত।

*ভিডা*র উপাখ্যান অনুযায়ী, তিনি রৌসেলিন প্রাসাদের রেইমনের স্ত্রী সেরেমন্ডাকে (বা সোরেমন্ডা) ভালোবাসতেন। এটি জানার পরে রেইমন ক্যাবেস্টানের হৃদয় সেরেমন্ডাকে খাওয়ান। কি খেয়েছেন জানার পরে সেরেমন্ডা জানালা থেকে লাফ দিয়ে পড়ে আত্মহত্যা করেন। গিওভানি বোচাসিও'র *ডেকামেরন* এবং এরজা পাউন্ডের *ক্যান্টস* থেকে এই উপাখ্যান জানা যায়। পরবর্তীতে এটি জর্জ বেঞ্জামিন এবং মার্টিন ক্রিম্পের *রিটেন অন স্কিন* (২০১২) অপেরা কাহিনীর অনুপ্রেরণা ছিল। আঞ্চলিক ঐতিহাসিক জুলস ক্যানোঞ্জের অভিমত অনুযায়ী ফোর্ড ম্যাডক্স ফোর্ডের বই *প্রোভেন্স*-এ ক্যাবেস্টনিকে একজন আদি প্রেমমূলক গীতিকার হিসেবে উপস্থাপন করা হয়েছে।

তথ্যসূত্র
---------

1. 1 2 3  Margarita Egan। *The Vidas of the Troubadours*। Garland Publishing। আইএসবিএন 0-8240-9437-9। সংগ্রহের তারিখ 1984।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* রেরো (সুইজারল্যান্ড)
	+ ১
* সুডক (ফ্রান্স)
	+ ১

 |
চিহ্ন অপেক্ষক (Signum function) y = sgn(x)
গণিতে **চিহ্ন অপেক্ষক** (sign function অথবা signum function) হল একটি বিজোড় গাণিতিক অপেক্ষক যা একটি বাস্তব সংখ্যার চিহ্নটিকে আহরণ করে। গাণিতিকভাবে চিহ্ন অপেক্ষককে প্রায়শ **sgn** হিসাবে প্রকাশ করা হয়।

সংজ্ঞা
------

কোনো বাস্তব সংখ্যা *x*-এর চিহ্ন অপেক্ষক নিম্নলিখিতভাবে সংজ্ঞায়িত করা হয় -

{\displaystyle \operatorname {sgn}(x):={\begin{cases}-1&{\text{if }}x<0,\\0&{\text{if }}x=0,\\1&{\text{if }}x>0.\end{cases}}}

ধর্ম
----

চিহ্ন অপেক্ষক *x* = 0তে নিরবচ্ছিন্ন নয়
* সূচক অপেক্ষক (indicator function বা characteristic function) রূপে চিহ্ন অপেক্ষক নিম্নলিখিতভাবে লেখা যায় -

{\displaystyle \operatorname {sgn} x=\chi \_{x>0}-\chi \_{x<0}}
* নিরপেক্ষ মান

{\displaystyle |x|=x\operatorname {sgn} x}
তথা

{\displaystyle x=|x|\operatorname {sgn} x}
* সমাকলন

{\displaystyle \int \operatorname {sgn} xdx=|x|+C}
* নিরবিচ্ছিন্নতা

**x=0** তে এটি একটি বিচ্ছিন্ন অপেক্ষক। কারণ
{\displaystyle \textstyle \lim \_{x\to 0 \atop x<0}\operatorname {sgn}(x)=-1\neq \operatorname {sgn}(0)} তথা
{\displaystyle \textstyle \lim \_{x\to 0 \atop x>0}\operatorname {sgn}(x)=1\neq \operatorname {sgn}(0)}

তথ্যসূত্র
---------

বহিঃসংযোগ
---------
**মিয়া ওয়াসিকোসকা** (/ˌvʌʃɪˈkɒfskə/ *VUSH-i-KOF-skə*; জন্ম: ২৫ অক্টোবর ১৯৮৯) একজন অস্ট্রেলীয় অভিনেত্রী। ২০০৪ সালে টেলিভিশন নাটক *অল সেইন্টস*-এর মাধ্যমে ছোট পর্দায় তার অভিষেক ঘটে। এরপর ২০০৬ সালে তিনি তার প্রথম চলচ্চিত্র *সাবার্বান মেইহাম*-এ অভিনয় করেন। এইচবিওর *ইন ট্রিটমেন্ট* ধারাবাহিকে তার অসাধারণ অভিনয়ের জন্য তিনি প্রথমবারের মত ব্যাপক পরিচিতি লাভ করেছিলেন। তিনি *দ্যাট ইভিনিং সান*(২০০৯) চলচ্চিত্রের জন্য সেরা সহযোগী নারী শিল্পী বিভাগে ইনডিপেনডেন্ট স্পিরিট পুরস্কারের জন্য মনোনয়ন পেয়েছিলেন।

ওয়াসিকোসকা ২০১০ সালে টিম বার্টনের *এলিস ইন ওয়ান্ডারল্যান্ড* চলচ্চিত্রে এলিস চরিত্রে এবং *দি কিডস আর অল রাইট* চলচ্চিত্রে অভিনয়ের জন্য বিশ্বব্যাপী পরিচিতি লাভ করেন। *দি কিডস আর অল রাইট* চলচ্চিত্রে অভিনয়ের জন্য ব্রেকথ্রু অ্যাক্ট্রেস বিভাগে হলিউড ফিল্ম ফেস্টিভ্যাল পুরস্কার অর্জন করেন। এছাড়াও তিনি কেরি ফুকাঙ্গার *জেন আইর* (২০১১), গুলেরমো দেল টরোর পরিচালনায় *ক্রিমসন পিক* (২০১৫) চলচ্চিত্রে অভিনয় করেছেন। ২০১৬ সালে *এলিস থ্রু দি লুকিং গ্লাস* চলচ্চিত্রে পুনরায় এলিস চরিত্রে অভিনয় করেন। এরপর থেকে তিনি বহুসংখ্যক স্বাধীন চলচ্চিত্রে অভিনয় করেছেন।

তথ্যসূত্র
---------

1. 1 2  Maltin, Leonard; Maltin, Jessie (২২ জুন ২০১৮)। "Maltin on Movies #186: Mia Wasikowska"। *Nerdist*। Legendary Entertainment। ২২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৮।  She states her birthdate at 3:20 in the video interview: "My birthdate is the 25th of October".
2. 1 2  Buckman, Adam (৬ মার্চ ২০০৮)। "Sophie's flipped out tale"। *New York Post*। সংগ্রহের তারিখ ৩১ জানুয়ারি ২০০৯।  Stated age at article date gives year as 1989
3. ↑  "Mia Wasikowska on Alice in Wonderland, Jane Eyre, and In Treatment | Screen Tests | W Magazine"। *ইউটিউব*। সংগ্রহের তারিখ ১৬ অক্টোবর ২০২০।
4. ↑  "Mia Wasikowska Makes Alice in Wonderland Her Own: Teen Vogue Cover Story: Industry Insider: teenvogue.com"। *web.archive.org*। ২০১০-০২-০৪। Archived from the original on ২০১০-০২-০৪। সংগ্রহের তারিখ ২০২০-১০-১৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
***চিহ্ন চতুষ্টয়*** (***দ্য সাইন অব দ্য ফোর***) হলো স্যার আর্থার কোনান ডয়েলের রচিত বিখ্যাত ধারাবাহিক উপন্যাস শার্লক হোমস সিরিজের দ্বিতীয় উপন্যাস; যা ১৮৯০ সালে প্রকাশিত হয়। শার্লক হোমসকে নিয়ে সব মিলিয়ে ৪টি উপন্যাস, আর ৫৬টি ছোট গল্প লিখেন ডয়েল।

গল্পটি শুরু হয় ১৮৮৮ সালে। *চিহ্ন চতুষ্টয়* লেখা হয় একটি হারানো গুপ্তধন এবং ৪জন ভারতীয় কয়েদি ও দুই জন কারারক্ষির মধ্যে হওয়া একটি চুক্তিকে কেন্দ্র করে। ১৮৫৭ সালের সিপাহী বিদ্রোহও এই উপন্যাসের গুরুত্বপূর্ণ ভুমিকা রাখে। এই উপন্যাসেই প্রথম শার্লক হোমসের মাদকের প্রতি আসক্ততা প্রকাশ পায়। তার সহযোগী ড. জন ওয়াটসনের স্ত্রী ম্যারী মরস্ট্যানের পরিচয় করিয়ে দেয়া হয় এই উপন্যাসে।

সার-সংক্ষেপ
-----------

১৯৮৮ সালে ওয়াটসনের স্ত্রী ম্যারী মরস্তান শার্লকের কাছে কিছু রহস্য নিয়ে আসেন। প্রথম, তার পিতা ক্যাপ্টেন আর্থার মরস্ট্যানের অজ্ঞাত হওয়া, যিনি ছিলেন ব্রিটিস ভারতীয় সেনাবাহিনীর অফিসার। ম্যারী হোমসকে বলেন যে তিনি তার পিতার একটি টেলিগ্রাফ পেয়েছেন, যেখানে তিনি বলেছেন যে তিনি ভারত থেকে ইংল্যান্ডে ফিরে এসেছেন এবং ম্যারীকে লন্ডনের ল্যাংহাম হোটেলে দেখা করার জন্য বলেন। যখন ম্যারী পিতার সাথে দেখা করতে ল্যাংহাম হোটেলে উপস্থিত হন তখন তিনি জানতে পারেন যে তার পিতা গত রাতে বেরিয়ে গেছেন এবং আর ফিরে আসেন নি। অনেক প্রচেষ্টা সত্ত্বেও তার পিতার কোনো সন্ধার লাভ করা সম্ভব হচ্ছিল না। তখন ম্যারী তার পিতার বন্ধু মেজর জন সলতো (অবসরপ্রাপ্ত অফিসার ব্রিটিশ ভারতীয় সেনাবাহিনী) এর সাথে যোগাযোগ করেন। কিন্তু তিনিও তার পিতার ইংল্যান্ডে ফিরে আসার সত্যতা অস্বীকার করেন।

২য় রহস্য ছিল যে ম্যারী মরস্তান, অজ্ঞাত কারো কাছ থেকে চিঠির মাধ্যমে ৬টি মুল্যবান মুক্তা উপহার পান। যে মুক্তাগুলো তিনি ১৮৮২ সাল থেকে প্রতি বছর একটি করে পাচ্ছিলেন। ম্যারী যখন ১৮৮৮ সালে এই অজ্ঞাত লোকের সাথে দেখা করার জন্য পত্রিকায় বিজ্ঞাপন দেন। তার পরের দিন তিনি আরও একটি মুক্তা ও একটি চিঠি পান। যেখানে লেখা ছিল যে, পত্রিকায় বিজ্ঞাপন দেওয়া তার জন্য একটি বিরাট ভুল ছিল। এই নিয়ে মূলত গল্পটি শুরু হয় এবং পরবর্তীতে আরও নতুন রহস্যের সৃষ্টি এবং রহস্যের উন্মোচন করে।

প্রকাশনা
--------

১৮৮২ সালে প্রকাশিত দ্য সাইন অব দ্য ফোর এর প্রচ্ছদ।
উপন্যাসটি প্রথম প্রকাশিত হয় ১৮৯০ এর ফেব্রুয়ারি মাসে। *লিপিকর্টসের* মাসিক ম্যাগাজিনে "দ্য প্রোবলেম অব দ্য সলতোস" নামে ধারাবাহিকভাবে প্রকাশিত হয়। প্রকাশের পরপরই ব্যাপক জনপ্রিয়তা অর্জন করে বইটি। তারপর ইংল্যান্ডের বিভিন্ন পত্রিকায় জনপ্রিয়তার সাথে প্রকাশিত হতে থাকে উপন্যাসটি। ১৮৯০ সালের অক্টোবরে এটি *দ্য সাইন অব দ্য ফোর* নামে প্রথম বই আকারে প্রকাশিত হয়; যার সম্পাদক ছিলেন স্যানসার ব্ল্যাকেট। দুই বছর পূর্বে প্রকাশিত তার প্রথম উপন্যাস *আ স্টাডি ইন স্কারলেট*-এর মত *দ্য সাইন অব দ্য ফোর* ততটা ব্যবসা সফল হতে পারেনি।

চলচ্চিত্রায়ন
-------------

এই উপন্যাসটিকে কেন্দ্র করে প্রায় ১৪ টি চলচ্চিত্র (১৯০৫ - ২০১৪) ও বিবিসি প্রযোজিত বেতার নাটকও তৈরি করা হয়েছে।

তথ্যসূত্র
---------

1. ↑  Conan Doyle, A. *The Sign of the Four*, "Chapter 2: The Statement of the Case", in which characters state: "He disappeared upon the 3d of December, 1878,—nearly ten years ago."
2. ↑  the BBC complete audio SHERLOCK HOLMES। "THE SIGN OF THE FOUR"। *merrisonholmes.com*। সংগ্রহের তারিখ ২৭ ফেব্রুয়ারি ২০১৭।

বহিঃসংযোগ
---------

* উইকিসংকলনে *The Sign of the Four* সম্পর্কিত কর্ম দেখুন।
* উইকিমিডিয়া কমন্সে *The Sign of the Four* সম্পর্কিত মিডিয়া দেখুন।

* 

* গুটেনবের্গ প্রকল্পে *The Sign of the Four*
* *The Sign of the Four* লিব্রিভক্সে পাবলিক ডোমেইন অডিওবই (ইংরেজি)
**ফারাহনাজ ইস্পাহানি** (উর্দু: فرح ناز اصفہانی‎‎) একজন পাকিস্তানি রাজনীতিবিদ ও সাংবাদিক। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন। এছাড়াও তিনি রিলিজিয়াস ফ্রিডম ইন্সটিটিউটের সিনিয়র ফেলো এবং মধ্য প্রাচ্য সম্পকিত ওয়াশিংটন ডিসির এন্টি ড্যাফিমেশন লীগ টাস্ক ফোর্সের সদস্য।

ব্যক্তিগত জীবন
--------------

তিনি আবুল হাসান ইস্পাহানির নাতনি এবং হুসাইন হক্কানির স্ত্রী। তিনি ওয়েলসে কলেজে পড়াশোনা করেন।

রাজনৈতিক জীবন
-------------

২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। জাতীয় পরিষদের সদস্য থাকাকালীন দ্বি-নাগরিকত্বের ভিত্তিতে তার জাতীয় পরিষদের সদস্যপদ বাতিল হওয়ার পরে ২০০৮ সাল থেকে ২০১২ সাল পর্যন্ত পাকিস্তানের রাষ্ট্রপতি আসিফ আলী জারদারির মিডিয়া উপদেষ্টার দায়িত্ব পালন করেছিলেন।

তথ্যসূত্র
---------

1. ↑  Mohammad, Niala (১৮ মে ২০২০)। "Pakistani Ahmadi Leaders Fear Backlash After New Minority Commission Formation"। *VOA*। সংগ্রহের তারিখ ২৬ মে ২০২০।
2. ↑  Richter, Paul (২৪ অক্টোবর ২০০৮)। "A Pakistani diplomat's delicate mission"। *Los Angeles Times*। ৭ মে ২০১৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* সুডক (ফ্রান্স)
	+ ১

 |
**কালুরঘাট বেতার কেন্দ্র** বাংলাদেশের স্বাধীনতার সাথে নিবিড়ভাবে জড়িত। ২৬ মার্চ ১৯৭১, সন্ধ্যে ৭.৪০মিনিট, আওয়ামী লীগের এম এ হান্নান  এবং ১৯৭১ সালের ২৭ মার্চ তৎকালীন সেনাবাহিনীর মেজর ও পরবর্তিতে বাংলাদেশের রাষ্ট্রপতি জিয়াউর রহমান বঙ্গবন্ধু শেখ মুজিবুর রহমানের পক্ষে বাংলাদেশের স্বাধীনতা ঘোষণা করেন।

এছাড়া অন্য মতে এ দুটির আগেও প্রথম ঘোষণা দেওয়া হয় ২৬শে মার্চ ১৯৭১, দুপুর ২.১০ মিনিট এবং এই ঘোষণাটি দেন আওয়ামী লীগের এম এ হান্নান।

অবস্থান
-------

এটি চট্টগ্রাম জেলার পুরাতন চান্দগাঁওএ বহদ্দারহাট সংলগ্ন বাস টার্মিনালের পাশে অবস্থিত। এর পশ্চিমে চট্টগ্রামের স্বাধীনতা কমপ্লেক্স অবস্থিত।

তথ্যসূত্র
---------

1. ↑   দৈনিক ইত্তেফাক
2. ↑  [*স্থায়ীভাবে অকার্যকর সংযোগ*] দৈনিক সমকাল
3. ↑
4. ↑    ওয়েব্যাক মেশিনে আর্কাইভকৃত ২৮ মার্চ ২০১৪ তারিখে দৈনিক প্রথম আলো
5. ↑  [এই লেখাটা প্রকাশিত হয়েছিল চট্টগ্রামের প্রখ্যাত ভাষা সৈনিক কবি মাহবুবুল আলম চৌধুরী (যিনি লিখেছিলেন একুশের প্রথম কবিতা, 'কাঁদতে আসিনি ফাঁসির দাবী নিয়ে এসেছি') সম্পাদিত দৈনিক স্বাধীনতা পত্রিকার ৯ মার্চ১৯৭২ সংখ্যায়। লেখকঃ এম এ হালিম, আগ্রাবাদ সিজিএস কলোনীর বাসিন্দা, তৎকালীন কাস্টমস প্রিভেন্টিভ অফিসার']
6. ↑  [*স্থায়ীভাবে অকার্যকর সংযোগ*] রবিবার, ২৩ মে ২০১০, ৯ জ্যৈষ্ঠ ১৪১৭, দৈনিক জনকণ্ঠ
ভারতীয় উপমহাদেশে ইন্দো-আর্য ভাষাগোষ্ঠীর অবস্থান
ভারতীয় উপমহাদেশে দ্রাবিড় ভাষাগোষ্ঠীর অবস্থান
**দক্ষিণ এশিয়া** অর্থাৎ, ভারত, পাকিস্তান, বাংলাদেশ, নেপাল, ভুটান, মালদ্বীপ, শ্রীলঙ্কা ও আফগানিস্তান রাষ্ট্রের জন-ভাষাতাত্ত্বিক উপাদান বৈচিত্র্যমণ্ডিত। এই জনসংখ্যার অধিকাংশ দুটি প্রধান গোষ্ঠীতে বিভক্ত: দ্রাবিড় ও ইন্দো-আর্য জাতিগোষ্ঠী। এই গোষ্ঠীগুলি আবার একাধিক উপগোষ্ঠী, জাতি ও উপজাতিতে বিভক্ত। ইন্দো-আর্য জাতিগোষ্ঠী পাকিস্তান, উত্তর ভারত, নেপাল, মধ্য ও দক্ষিণ শ্রীলঙ্কা ও মালদ্বীপের প্রধান জনগোষ্ঠী। অন্যদিকে দ্রাবিড়েরা দক্ষিণ ভারত এবং উত্তর ও পূর্ব শ্রীলঙ্কার প্রধান জনগোষ্ঠী। ইরানি জনগোষ্ঠী ও ইন্দো-আর্য জনগোষ্ঠীর একটি যৌথ শাখা ইন্দো-ইরানীয় ভাষাগোষ্ঠীর মানুষরা দক্ষিণ এশীয় জনগোষ্ঠীর একটি উল্লেখযোগ্য অংশ। এদের একটি বৃহৎ অংশ পাকিস্তানের বালুচিস্তান, উত্তরপশ্চিম সীমান্ত প্রদেশ ও যুক্তরাষ্ট্রীয় নিয়ন্ত্রণাধীন উপজাতি অঞ্চলে ঘনসন্নিবিষ্ট হয়ে বাস করে। ডার্ডিক জাতি ইন্দো-আর্য গোষ্ঠীতে সংখ্যালঘু। তারা ইন্দো-আর্য ভাষাগোষ্ঠীর অংশ বিবেচিত হয়। কখনও কখনও আবার তাদের ইন্দো-আর্য শাখায় বহিরাগতও বিবেচনা করা হয়। এরা পাকিস্তানের উত্তরাংশ ও উত্তরপশ্চিম সীমান্ত প্রদেশ এবং ভারতের জম্মু ও কাশ্মীর রাজ্যে বাস করে।

যেসব সংখ্যালঘু গোষ্ঠীগুলি এই দুই প্রধান গোষ্ঠীর আওতায় পড়ে না তারা প্রধানত অস্ট্রো-এশিয়াটিক ও টিবেটো-বার্মান ভাষাগোষ্ঠীর অন্তর্গত। আন্দামানি (সেন্টিনেল, ওঙ্গে, জারোয়া, ও গ্রেট আন্দামানি) ও মধ্য নেপালের কুসুন্দা  , শ্রীলঙ্কার ভেড্ডা, মধ্যভারতের কাল্টো (নিহালি) উপজাতির মানুষেরা বিচ্ছিন্ন ভাষায় কথা বলে। এদের সংখ্যা ৫০০০ জনের মতো। পাকিস্তানের হুঞ্জা উপত্যকার জনগোষ্ঠীও স্বতন্ত্র। তারা বুরুশাস্কি নামে একটি বিচ্ছিন্ন ভাষায় কথা বলে।

দক্ষিণ এশিয়ার বিভিন্ন জনগোষ্ঠীর সংস্কৃতিতেও বৈচিত্র্য দেখা যায়। তাদের সংস্কৃতি বিশেষ করে দক্ষিণ এশিয়ার উত্তর পশ্চিম অঞ্চল (যেখানে তুর্কি ও ইরানি জাতির প্রভাব বেশি) এবং সীমান্ত ও বন্দর অঞ্চল যেখানে বহিরাগতদের সঙ্গে সাংস্কৃতিক আদানপ্রদান বেশি হয় সেই সব অঞ্চলের দ্বারা বিশেষভাবে প্রভাবিত। দক্ষিণ এশিয়ার বৃহত্তম জন-ভাষাগোষ্ঠী গোষ্ঠী হল ইন্দো-আর্য গোষ্ঠী; এদের সংখ্যা প্রায় এক লক্ষ কোটি। দেশীয় ভাষায় সবচেয়ে বড় উপগোষ্ঠী হল হিন্দি ভাষাগোষ্ঠী; এদের সংখ্যা ৩০ কোটিরও বেশি।

তথ্যসূত্র
---------

1. ↑  G. Morgenstierne Irano-Dardica. Wiesbaden 1973; Morgenstierne, G. Indo-Iranian frontier languages. (Instituttet for sammenlignende kulturforskning. Publ. ser. B: Skrifter, no. 11, 35, 40) Oslo: H. Aschehoug, 1929 sqq, reprint Oslo 1973,C. Masica The Indo-Aryan languages, New York 1991, p. 21; R.L. Trail and G.R. Cooper, Kalasha Dictionary, Islamabad & High Wycombe 1999 p. xi; The Indo-Aryan languages, edited by George Cardona and Dhanesh Jain. London, New York : Routledge, 2003
2. ↑  G.A. Grierson, The Pisaca Languages of North-Western India,Asiatic Society, London, 1906, repr. Delhi 1969, p. 4-6; still repeated in: History of Civilizations of Central Asia, Ahmad Hasan Dani, Vadim Mikhaĭlovich Masson, János Harmatta, Boris Abramovich Litvinovskiĭ, Clifford, 1999
3. ↑  D.E. Watters, *Notes on Kusunda (a language isolate of Nepal)*, Kathmandu 2005

টেমপ্লেট:জনগোষ্ঠী
**মোহাম্মদ ইকবাল সিকান্দার** (উর্দু: اقبال سکندر‎‎; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন।

ঘরোয়া প্রথম-শ্রেণীর পাকিস্তানি ক্রিকেটে হায়দ্রাবাদ ও করাচি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন **ইকবাল সিকান্দার**।

খেলোয়াড়ী জীবন
---------------

করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি।

ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন।

সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।

আরও দেখুন
---------

* ইমরান খান
* মুশতাক আহমেদ
* ১৯৯২ ক্রিকেট বিশ্বকাপ দলসমূহ
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইকবাল সিকান্দার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইকবাল সিকান্দার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
পাকিস্তান দল – ১৯৯২ ক্রিকেট বিশ্বকাপ (১ম শিরোপা) |
| --- |
| 
* ১ ইমরান খান (অঃ)
* ২ আমির সোহেল
* ৩ আকিব জাভেদ
* ৪ ইজাজ আহমেদ
* ৫ ইনজামাম-উল-হক
* ৬ ইকবাল সিকান্দার
* ৭ জাভেদ মিয়াঁদাদ
* ৮ মঈন খান (উইঃ)
* ৯ মুশতাক আহমেদ
* ১০ রমিজ রাজা
* ১১ সেলিম মালিক
* ১২ ওয়াসিম আকরাম
* ১৩ ওয়াসিম হায়দার
* ১৪ জাহিদ ফজল
* কোচ: ইন্তিখাব আলম

 | পাকিস্তান |
কম্পিউটার বিজ্ঞানে, ক্লিক সমস্যাটি গ্রাফের মধ্যে ক্লিকগুলি (শীর্ষ বিন্দুগুলোর উপসেট, একে অপরের সাথে পরিচিত, সম্পূর্ণ সাবগ্রাফ নামেও পরিচিত) খুঁজে বের করার গণনা সংক্রান্ত সমস্যা। কোন ক্লিকগুলিতে এটি নির্ভর করে এবং বিভিন্ন ক্লিক সম্পর্কে কোন তথ্য পাওয়া উচিত তা নির্ভর করে বিভিন্ন সূত্র রয়েছে। ক্লিক সমস্যাগুলির সাধারণ সূত্রগুলির মধ্যে সর্বাধিক ক্লিক (সম্ভাব্য সর্বাধিক সংখ্যক শীর্ষগুলির সাথে একটি ক্লিক) খুঁজে বের করা, ওজনযুক্ত গ্রাফে সর্বাধিক ওজন ক্লিক খুঁজে পাওয়া, সর্বোচ্চ ক্লিকগুলি (যেগুলি বড় করা যাবে না) তালিকাভুক্ত করা এবং সিদ্ধান্তের সমস্যা সমাধান করা একটি গ্রাফে প্রদত্ত আকারের চেয়ে বৃহৎ ক্লিক রয়েছে কিনা তা পরীক্ষা করা।

বাস্তব বিশ্বের সেটিং-এর মধ্যে নিম্নলিখিত ক্লিক সমস্যা উদ্ভূত হয়। একটি সামাজিক নেটওয়ার্ক বিবেচনা করুন, যেখানে গ্রাফের শীর্ষ বিন্দুগুলো লোকেদের প্রতিনিধিত্ব করে এবং গ্রাফের প্রান্তগুলি পারস্পরিক পরিচিতি উপস্থাপন করে। তারপরে একটি ক্লিক এমন লোকেদের একটি উপসেটকে প্রতিনিধিত্ব করে যারা সবাই একে অপরকে জানে, এবং ক্লিকগুলো খোঁজার এলগরিদমগুলো পারস্পরিক বন্ধুদের এই গ্রুপ আবিষ্কার করতে ব্যবহার করা যেতে পারে। সামাজিক নেটওয়ার্কে তার অ্যাপ্লিকেশনগুলির পাশাপাশি, বায়োইনফরম্যাটিক্স, কম্পিউটেশনাল রসায়ন এবং গতি বিভাগে ক্লিক সমস্যাটির অনেকগুলি ব্যবহার রয়েছে।

ক্লিক সমস্যার অধিকাংশ সংস্করণগুলো কঠিন। ক্লিক সিদ্ধান্ত সমস্যা এনপি সম্পূর্ণ (কার্প এর ২১ এনপি সম্পূর্ণ সমস্যা)। সর্বাধিক চক্র খুঁজে পেতে স্থির-পরামিতি intractable এবং আনুমানিক কঠিন উভয় সমস্যা। এবং সর্বোচ্চ ক্লিকগুলো তালিকাভুক্ত করার জন্য সূচকীয় সময়গুলির প্রয়োজন হতে পারে সেখানে সূচকগুলি সর্বোচ্চ অনেক ক্লিকে উপস্থিত রয়েছে। অতএব, ক্লিক সমস্যা সম্পর্কে বেশিরভাগ তত্ত্ব বিশেষ ধরনের গ্রাফ চিহ্নিত করার জন্য নিবেদিত, যা আরো দক্ষ অ্যালগরিদমগুলয়কে সত্য বলে স্বীকার করে, বা গণনার বিভিন্ন মডেলগুলিতে সাধারণ সমস্যাগুলির গণনা সংক্রান্ত অসুবিধাটি প্রতিষ্ঠার জন্য।

তথ্যসূত্র
---------

1. ↑  Bomze et al. (1999); Gutin (2004).
**রিচার্ড হার্টশোর্ন** একজন প্রখ্যাত আমেরিকান ভূতত্ত্ববিদ ছিলেন। তিনি উইসকনসিন-মেডিসন বিশ্ববিদ্যালয়ে অধ্যাপনা করেছেন। অর্থনৈতিক ও রাজনৈতিক ভূগোল ও ভূগোলের দার্শনিক প্রেক্ষাপট সম্পর্কে তাঁর বিশেষায়িত জ্ঞান ছিল। ১৯৩৯ সালে প্রকাশিত "ভূগোলের প্রকৃতি" বইটির জন্য তিনি সুপরিচিত।

প্রারম্ভিক জীবন
---------------

মার্কিন যুক্তরাষ্ট্রের পেনসিলভানিয়া অঙ্গরাজ্যের কিটানিং শহরে হার্টশোর্ন জন্মগ্রহণ করেন। ১৯২০ সালে প্রিন্সটন বিশ্ববিদ্যালয় হতে তিনি স্নাতক-পূর্ব লেখাপড়া সম্পন্ন করেন। ১৯২৪ সালে তিনি শিকাগো বিশ্ববিদ্যালয় হতে ডক্টরেট ডিগ্রি লাভ করেন। শিকাগো বিশ্ববিদ্যালয়ে তাঁর অভিসন্দর্ভের মূল প্রতিপাদ্য ছিল "শিকাগো শহরের হ্রদ।"

হার্টশোর্ন ১৯২৪ থেকে ১৯৪০ সাল পর্যন্ত  মিনেসোটা বিশ্ববিদ্যালয়ে অধ্যাপনা করেন। ১৯৪৫ থেকে ১৯৭১ সাল পর্যন্ত তিনি উইসকনসিন-মেডিসন বিশ্ববিদ্যালয়ে শিক্ষকতা করেন। দ্বিতীয় বিশ্বযুদ্ধের সময় ১৯৪১ থেকে ১৯৪৫ সাল পর্যন্ত তিনি "কৌশলগত সেবা দপ্তরের" গবেষণা ও বিশ্লেষণ শাখার ভূগোল বিভাগ পরিচালনার দায়িত্ব পালন করেন। 

১৯৪৯ সালে হার্টশোর্ন আমেরিকান ভূতত্ত্ববিদ সংঘের সভাপতি পদে দায়িত্ব পালন করেন। ১৯৬০ সালে তিনি উক্ত সংঘের সর্বোচ্চ সম্মাননা লাভ করেন। ১৯৭১ সালের ১৭ই এপ্রিল তিনি ক্লার্ক বিশ্ববিদ্যালয় হতে "ডক্টর অব ল" ডিগ্রি লাভ করেন। ১৯৮৪ সালে রাজকীয় ভূতত্ত্ববিদ সংঘ তাঁকে ভিক্টোরিয়া মডেল প্রদান করে।

উইসকনসিনের মেডিসন শহরে ক্যান্সারে আক্রান্ত হয়ে তিনি মৃত্যুবরণ করেন।

কর্ম
----

১৯৩৯ সালে হার্টশোর্ন "ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা" শীর্ষক একটি বই প্রকাশ করেন। এ বইয়ে হার্টশোর্ন বলেন, "ভূগোলের উপর অতীতে যে কাজ হয়েছে, সে সম্পর্কে প্রত্যেক ভূতত্ত্ববিদের পর্যাপ্ত জ্ঞান অর্জন করা বাঞ্ছনীয়।" এটি ভূগোল বিষয়ের অত্যন্ত জনপ্রিয় একটি বই। ২০০০ সালে বইটির সপ্তম সংস্করণ প্রকাশিত হয়। 

ভূগোলশিক্ষার পদ্ধতি নিয়ে হার্টশোর্ন ১৯৫০ সালে ফ্রেড কে শ্যাফারের সাথে বিতর্কে লিপ্ত হন। শ্যাফার ভূগোল শিক্ষায় বৈজ্ঞানিক পদ্ধতি প্রবর্তনের উপর জোর দেন। তিনি হার্টশোর্নের প্রথাগত ভূগোল শিক্ষণ পদ্ধতির তীব্র সমালোচনা করেন।

১৯৭০ সালে "শিক্ষা নাগরিক: রিচার্ড হার্টশোর্নের নির্বাচিত বিবৃতি" নামে একটি গ্রন্থ প্রকাশিত হয়। মার্ক হোয়েট ইনগ্রাহাম এর ভূমিকা ও টীকা রচনা করেন। এতে ১৯৪০ থেকে ১৯৬০ পর্যন্ত রচিত ও কথিত হার্টশোর্নের বিভিন্ন বিবৃতি ও লেখা স্থান পায়।

প্রকাশনা
--------

### বই

1. ১৯৩৯: ভূগোলের প্রকৃতি: অতীতের আলোকে বর্তমান চিন্তাধারার বিশ্লেষণধর্মী নিরীক্ষা
2. ১৯৪৫: ভূগোলের প্রকৃতির প্রেক্ষাপট
3. ১৯৭০: শিক্ষা নাগরিক : রিচার্ড হার্টশোর্নের নির্বাচিত বিবৃতি

### প্রবন্ধ

1. ১৯২৭: অবস্থান:ভূগোলের একটি গুরুত্বপূর্ণ নিয়ামক
2. ১৯৩৩: ঊর্ধ্ব সিলেসিলার ভৌগোলিক ও রাজনৈতিক সীমানা
3. ১৯৩৫: সংঘবদ্ধ পরিসংখ্যানিক উপাত্তের ভিত্তিতে ইউরোপ ও উত্তর আমেরিকার কৃষি অঞ্চলের শ্রেণিবিন্যাস ( স্যামুয়েল এন ডিকেনের সঙ্গে যৌথভাবে)
4. ১৯৩৫: রাজনৈতিক ভূগোলের সাম্প্রতিক ঘটনাপ্রবাহ
5. ১৯৩৮: বছরের ছয়টি আদর্শ মৌসুম
6. ১৯৪১: বিশ্বের রাজনৈতিক ও ভৌগোলিক ধারা
7. ১৯৫৮: স্থানিক বিজ্ঞান হিসেবে ভূগোলের ধারণা : কান্ট, হামবোল্ট থেকে হেটনার
8. ১৯৬০: আধুনিক বিশ্বের রাজনৈতিক ভূগোল

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি" (পিডিএফ)। ২০ অক্টোবর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ সেপ্টেম্বর ২০২০।
3. ↑
4. ↑  "সংরক্ষণাগারভুক্ত অনুলিপি"। ১১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।
**ক্লারেন্স স্কেলটন উইম্বল** (ইংরেজি: Clarence Wimble; জন্ম: ২২ এপ্রিল, ১৮৬১ - মৃত্যু: ২৮ জানুয়ারি, ১৯৩০) কেপ উপনিবেশের গ্রাফ-রেইনেট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন **ক্লারেন্স উইম্বল**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৮৯০-৯১ মৌসুম থেকে ১৮৯১-৯২ মৌসুম পর্যন্ত ক্লারেন্স উইম্বলের প্রথম-শ্রেণীর খেলোয়াড়ী জীবন চলমান ছিল। কার্যকরী মাঝারিসারির ব্যাটসম্যান ছিলেন তিনি।

ডানহাতি ব্যাটসম্যান ও দক্ষ ফিল্ডিংয়ের অধিকারী ক্লারেন্স উইম্বলের প্রথম-শ্রেণীর খেলোয়াড়ী জীবন মাত্র এগারো মাসের ছিল। ১৮৯১ সালে কারি কাপের খেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন হয় ক্লারেন্স উইম্বলের। জোহেন্সবার্গের ওল্ড ওয়ান্ডেরার্সে কিম্বার্লী খেলতে আসে। আয়োজক ট্রান্সভালের সদস্য ছিলেন তিনি। এতে স্বাগতিক দল পরাজয়বরণ করেছিল। অসীম সময়ের ঐ খেলাটি সাত দিনব্যাপী স্থায়ী হয়। প্রথম ইনিংসে ৬২ রানে তুলে তিনি দলের সর্বোচ্চ রান সংগ্রাহকে পরিণত হন। এরপর দ্বিতীয় ইনিংসে ৪৬ রান সংগ্রহ করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লারেন্স উইম্বল। ১৯ মার্চ, ১৮৯২ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ঘরোয়া ক্রিকেটে একটিমাত্র প্রথম-শ্রেণীর খেলায় দূর্দান্ত ক্রীড়া নৈপুণ্য প্রদর্শনের স্বীকৃতিস্বরূপ দক্ষিণ আফ্রিকা দলের সদস্যরূপে তাকে মনোনীত করা হয়। ১৮৯১-৯২ মৌসুমে ইংল্যান্ড দল দক্ষিণ আফ্রিকা গমনে আসে। এ সফরে একটিমাত্র টেস্টের আয়োজন করা হয়। কেপটাউনের নিউল্যান্ডসে তিনদিনের ঐ খেলাটিতে সফরকারী দল একচ্ছত্র প্রভাব বিস্তার করেছিল। ইংল্যান্ড দল ইনিংস ও ১৮৯ রানের ব্যবধানে বিজয়ী হয়। উভয় ইনিংসে তিনি শূন্য রানে বিদেয় নেন। প্রথমটিতে ছয় নম্বরে ব্যাটিংয়ে নেমে কট ও দ্বিতীয়টিতে দশ নম্বরে ব্যাটিংয়ে নেমে স্ট্যাম্পিংয়ের শিকারে পরিণত হয়েছিলেন।

২৮ জানুয়ারি, ১৯৩০ তারিখে ৬৮ বছর বয়সে জোহেন্সবার্গে ক্লারেন্স উইম্বলের দেহাবসান ঘটে।

তথ্যসূত্র
---------

1. ↑  "Transvaal v Kimberley 1890-91"। *CricketArchive*। সংগ্রহের তারিখ ৪ মে ২০১৯।
2. ↑  "TODAY IN KIMBERLEY'S HISTORY 11 APRIL"। *kimberley*। সংগ্রহের তারিখ ৮ ফেব্রুয়ারি ২০২০।
3. ↑  "Only Test, England tour of South Africa at Cape Town, Mar 19-22 1892"। *Cricinfo*। সংগ্রহের তারিখ ৪ মে ২০১৯।

আরও দেখুন
---------

* ফ্রেডরিক কুক
* ফিলিপ হাচিনসন
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ক্লারেন্স উইম্বল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লারেন্স উইম্বল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)